אמיר דורי

אמיר דורי (נולד ב-25 באוקטובר 1985) הוא יוצר ישראלי רב תחומי, מעצב משחקים, קומיקסאי ואנימטור. בראשית שנות ה־2000 הקים את אתר "דורימני" (עורלה), שהיה לאחד מאתרי היצירה האלטרנטיבית המזוהים עם תרבות האינטרנט הישראלית המוקדמת. בהמשך דרכו עבר לתחום משחקי המחשב והמובייל, ועיצב עשרות משחקים בחברות TabTale (לימים CrazyLabs), Matific ו־SciPlay. דורי מרצה לעיצוב משחקים ומעביר קורסים מקצועיים במוסדות אקדמיים ובכנסים בארץ ובעולם.

 ביוגרפיה 
נולד וגדל בכפר סבא. מגיל צעיר עסק בכתיבה, איור ויצירת אנימציות קצרות. בתחילת שנות ה־2000 פרסם את יצירותיו הראשונות באתר "במה חדשה", ששימש במה ליוצרים עצמאיים בתחומי הקומיקס, האנימציה והשירה.מגזין "רייטינג", גיליון 138, פברואר 2002 – כתבה על דף היוצר של אמיר דורי באתר "במה חדשה". עבודותיו המוקדמות שילבו הומור נונסנס, סאטירה ייחודית, והיו בסיס להמשך פעילותו בתחומי היצירה הדיגיטלית.

 דורימני/עורלה 
בשנת 2002 הקים דורי את אתר "דורימני" (שנודע בהמשך גם בשם "עורלה"), ששימש פלטפורמה ליצירותיו בתחום האנימציה והקומיקס."מעריב", 29 בדצמבר 2002 – כתבה על אתר עורלה. האתר כלל סרטוני אנימציה, סדרות קומיות ויצירות סאטיריות, ועם הזמן הצטרפו אליו יוצרים נוספים, הבולט שבהם אריאל ויסמן.

האתר זכה לפופולריות רבה בקרב גולשים בישראל וקיבל כיסוי תקשורתי במדורי המחשבים והתרבות בעיתונים "מעריב", "ידיעות אחרונות", "הארץ" (מדור "קפטן אינטרנט"), שבועון "רייטינג", מגזין PCPlus ואתר נענע.PCPlus, גיליון 21, אפריל 2003 – כתבה על תופעת דורימני/עורלה.

בשנת 2004, עם גיוסו של דורי לצה״ל, הופסקו עדכוני האתר, וב־2008 הוא הושבת לאחר פריצה. בשנת 2013 הוחזר לפעילות במתכונת מצומצמת כארכיון ליצירות קומיקס ואנימציה אלטרנטיביות.

 אנימציה וקומיקס 
במהלך שנות פעילותו המוקדמות יצר דורי סרטוני אנימציה שהפכו למוכרים בקרב קהילת הגולשים. בין היצירות הבולטות נמנים "היפופוטם שנזכר בתימן ונהיה עצוב" (2003), סרטון נונסנס שהפך לציטוט מוכר בתרבות הפופ.PCPlus, גיליון 21, אפריל 2003. וכן "כיצד להפוך אנימציה משעשעת לאנימציה קורעת", שהוקרן כחומר לימודי במחלקת אומנויות המסך בבצלאל. סרטונים נוספים, שבהם "צו ראשון", "הענק האדום", "בן-גיי" ו"האחיות פוק", הוקרנו בטלוויזיה הישראלית."ידיעות אחרונות", 14 במרץ 2004 – כתבה על הסרטון "האחיות פוק".

סדרה נוספת המזוהה עם דורי היא "דולף הוא הצדק", סדרת סרטונים קומיים שהתבססה על שילוב שירים ישראליים מוכרים בסיטואציות סאטיריות וסרקסטיות.

בשנת 2008 יצר את סדרת האנימציה "טיפשונת", ששודרה בערוץ ביפ במסגרת התוכנית "טופי והגורילה". דורי היה אחראי על כתיבת התסריט, הבימוי, האנימציה, המוזיקה והדיבוב הראשי, בעוד שלינוי דורי (אחותו) דיבבה את הגיבורה הראשית.ynet – כתבה על "טופי והגורילה" הכוללת התייחסות ל"טיפשונת".

בשנת 2004 ביים דורי את קליפ האנימציה "מדבר לציפורים" עבור הזמר שרון הולצמן מלהקת אבטיפוס. דורי היה אחראי על הבימוי, האנימציה וההפקה, והקליפ שודר בערוץ המוזיקה 24.

במקביל יצר ופרסם קומיקסים במסגרת עצמאית ובמסגרת חבורת A4, יוזמה של המאייר דודו גבע והצמד "גלנדון ואיזבלה". יצירותיו הופיעו בכמה חוברות שהוצגו בפסטיבל A4 ובפסטיבל אנימיקס, ובהן "5 דקות מקלקיליה", "סופר אדם" ו"היד", חלקן בשיתוף עם נדב יהל (מצ'טה). יצירותיו נמכרו במאות עותקים בחנויות ובכנסים.

בשנת 2007 זכה בפרס הראשון בתחרות "כתיבת הסיפור המצחיק של ישראל" מטעם "ידיעות אחרונות".

 משחקי מחשב ומובייל 
בשנת 2009 הקים דורי את LookAndFeel Games, סטודיו עצמאי לעיצוב משחקים ואפליקציות. במסגרת פעילות הסטודיו פיתח מספר יצירות מקוריות, בהן:

 Frogiz – משחק פאזל למובייל שנוצר בשיתוף מעצב המשחקים חיים שפיר.
 הציור השבועי לילד – אפליקציית "מצא את הנעלם" בשיתוף הקריקטוריסט ג'קי ג'קסון.
 iWatermelon – אפליקציה המאפשרת לזהות בשלות של אבטיח באמצעות נקישה על הפרי.

אפליקציות אלו הגיעו לראש טבלאות ההורדות בישראל, ו־iWatermelon זכתה לסיקור תקשורתי נרחב בארץ ("מועדון לילה", "לילה בכיף", "חמש עם רפי רשף", "שי שטרן") ובאמצעי תקשורת בינלאומיים.סרטון סיכום סיקור תקשורתי של iWatermelon

 הוראה והרצאות 
דורי מרצה לעיצוב משחקים במוסדות אקדמיים בישראל, ומעביר קורסים מקצועיים בתחומי חוויית משתמש ומוטיבציות שחקנים. הוא הופיע בכנסים ובאירועים מקצועיים, בהם GameIS ו־Casual Connect, וכן העביר הרצאות ופעילויות מקצועיות בפינלנד, טורקיה וארצות הברית.

דורי הוא מרצה אורח באוניברסיטת רייכמן (לשעבר הבינתחומי הרצליה), במכללת מנטור ובמכללת תלתן, וכן מתנדב פרו־בונו בחממה הטכנולוגית של משרד החינוך.

 ספרים 
בשנת 2025 פרסם דורי את ספר הילדים "סבתא שלי המנגנת", שיצא לאור במהדורה מודפסת.דף הספר "סבתא שלי המנגנת" באתר Amazon הספר משלב אלמנטים חזותיים והומוריסטיים המאפיינים את עבודתו של דורי.

 פרסים ומועמדויות 
 פרס ראשון בתחרות "כתיבת הסיפור המצחיק של ישראל", ידיעות אחרונות (2007)
 פרסים בקטגוריית עיצוב משחקים:
 Academics' Choice Brain Toy Award (Game: Matific Galaxy)
 Parent and Teacher Choice Award (Game: Matific Adventure)

 קישורים חיצוניים 
 האתר עורלה
 LookAndFeel Games

 במה חדשה וארכיוני יצירה 
 דף היוצר של אמיר דורי בבמה חדשה
 "היפופוטם שנזכר בתימן" – 10 באפריל 2003

 אנימציה ויצירה חזותית 
 כיצד להפוך אנימציה משעשעת לאנימציה קורעת
 טיפשונת מתוך "טופי והגורילה"

 ארכיון יצירה באתר עורלה
 "סבתא שלי המנגנת" – דף הספר ב-Amazon

 LookAndFeel Games 
 Frogiz – עמוד המשחק בבורדגיים־גיק
 Frogiz – עמוד האפליקציה ב־Behance
 "הציור השבועי לילד" – תיעוד יצירה
 iWatermelon – סיכום סיקור תקשורתי
 כתבה בתוכנית "שי שטרן" – כאן 11

 קריירה מקצועית, מאמרים וראיונות 
 כתבה באתר GameSauce
 פודקאסט UserWise – פרק 81
 מאמר UXPlanet – Behavioral Design
 UX Best Practices – UXPlanet
 Motivational Communication Toolkit – Medium
 Designing Mechanics Based on Player Types – UXDesign
 עמוד המאמרים של אמיר דורי ב־Medium

 הערות שוליים 

קטגוריה:קומיקסאים ישראלים
קטגוריה:אנימטורים ישראלים
קטגוריה:מעצבי משחקים
קטגוריה:ישראלים שנולדו ב-1985